Diari Oficial de la Generalitat Valenciana


Sumari del DOGV 8214, del 17-01-2018 (2018/135)

RESOLUCIÓ de 8 de gener de 2018, del director general de Relacions amb les Corts, per la qual es publica el conveni entre l'Agència Valenciana del Turisme i l'Ajuntament de Cortes de Pallás per a la implantació i desenvolupament del Programa Tourist Info en el municipi de Cortes de Pallás, a través de l'adequació i posada en funcionament de Tourist Info Cortes de Pallás-Venta Gaeta.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8214

Data del DOGV
:   17-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/135


Data del document
:   08-01-2018

Organisme emissor
:   Presidència de la Generalitat

Tipus de document
:   Resolució

Descriptors 

:   * Cortes de Pallás

RESOLUCIÓ de 8 de gener de 2018, del director general de Relacions amb les Corts, per la qual es publica el conveni entre l'Agència Valenciana del Turisme i l'Ajuntament de Cortes de Pallás per a la implantació i desenvolupament del Programa Tourist Info en el municipi de Cortes de Pallás, a través de l'adequació i posada en funcionament de Tourist Info Cortes de Pallás-Venta Gaeta. [2018/135]  
  
L'Agència Valenciana del Turisme i l'Ajuntament de Cortes de Pallás han subscrit, prèvia tramitació reglamentària, el dia 27 de novembre de 2017, el conveni per a la implantació i desenvolupament del Programa Tourist Info en el municipi de Cortes de Pallás a través de l'adequació i posada en funcionament de Tourist Info Cortes de Pallás-Venta Gaeta, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 5 de gener de 2018 i número 11/2018, procedeix la publicació en el Diari Oficial de la Generalitat Valenciana del conveni esmentat, que figura com a annex d'aquesta resolució.  
  
València, 8 de gener de 2018.- El director general de Relacions amb les Corts: Antonio Torres Salvador.  
  
  
Conveni de col·laboració entre l'Agència Valenciana del Turisme i l'Ajuntament de Cortes de Pallás per a la implantació i desenvolupament del Programa Tourist Info en el municipi de Cortes de Pallás, a través de l'adequació, posada en funcionament de Tourist Info Cortes de Pallás-Venta Gaeta.  
  
València, 27 de novembre de 2017  
  
Reunits  
D'una part, Francesc Colomer Sánchez, secretari autonòmic i president de l'Agència Valenciana del Turisme, en virtut del que es disposa en l'article 3 del Decret 102/2015, d'1 de juliol, del Consell, pel qual cessen i nomena les persones titulars de secretaries autonòmiques de la Generalitat (DOGV 06.07.2015), i en l'article 5 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 08.07.2015), intervenint en aquest acte en nom i representació de la citada entitat de dret públic, entitat adscrita a la Presidència de la Generalitat, amb personalitat jurídica pròpia, que es regula pel que es disposa en l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que es disposa en el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme. El domicili de la referida Entitat de Dret Públic, a l'efecte del present document, és el situat a València, carrer de la Democràcia, 77, Ciutat Administrativa Nou d'Octubre, Torre II, planta tercera.  
  
La seua legitimació i representació per a aquest acte es deriva del que estableix l'apartat dos e) de l'article 5 del referit Decret 209/2004, de 8 d'octubre, en la virtut del qual el President de l'Agència Valenciana del Turisme exercirà la representació permanent de l'Agència en la firma de convenis, trobant-se autoritzada la firma del present conveni per acord del Consell de data 24 de novembre de 2017.  
  
I d'altra part, Fernando Navarro Pardo, alcalde president de l'Ajuntament de Cortes de Pallás, província de València, que intervé en nom i representació de l'Ajuntament de Cortes de Pallás. La seua legitimació i representació per a aquest acte deriva de la condició d'alcalde president de l'esmentada corporació, i de l'acord adoptat pel Ple del mencionat Ajuntament en data 29 de setembre de 2017.  
  
  
Tots els compareixents  
Exposen  
  
I. Que constitueix la finalitat de l'Agència Valenciana del Turisme, entre altres aspectes, l'execució, la coordinació i l'impuls d'accions de promoció i desenvolupament del sector turístic, a la Comunitat Valenciana, i potenciar l'esmentada oferta, mitjançant el suport a la comercialització, la informació i la difusió del producte turístic de la Comunitat Valenciana, i, en general, a la realització de les activitats necessàries per a una millor promoció de l'oferta turística de la Comunitat Valenciana.  
  
D'acord amb l'esmentada finalitat, l'Agència Valenciana del Turisme té aprovats entre els seus plans per a l'any 2017, la línia d'actuació corresponent a la Xarxa d'Oficines d'Informació Turística, destinada al manteniment i ampliació d'una xarxa d'aquestes característiques, que siga homogènia quant a la seua cobertura, contingut informatiu, instruments de suport i mecanismes interactius d'aquesta, per tal d'oferir al visitant de la Comunitat Valenciana un conjunt integral de serveis, amb la finalitat de millorar el grau de satisfacció dels turistes i la comunicació i difusió dels productes turístics de la Comunitat Valenciana.  
  
II. Que l'Agència Valenciana del Turisme té la disposició de col·laborar amb l'Ajuntament de Cortes de Pallás, per a la instal·lació d'una oficina d'Informació Turística de les anteriorment descrites i anomenades «Tourist Info» que en aquest cas s'anomenarà «Tourist Info Cortes de Pallás-Venta Gaeta», ja que considera de gran interés la dita actuació, en atenció tant a la gran oferta turística de Cortes de Pallás, com al potencial turístic de l'esmentada població.  
  
III. Que l'Ajuntament de Cortes de Pallás té interés a disposar d'una Oficina d'Informació Turística que s'anomenarà «Tourist Info Cortes de Pallás-Venta Gaeta», per la qual cosa ha sol·licitat la col·laboració, en els aspectes que després s'expressaran, de l'Agència Valenciana del Turisme, i està disposat a assumir els compromisos i les obligacions que més avant s'estableixen.  
A aquests efectes, ambdues parts coincideixen en l'atorgament d'un conveni de col·laboració entre l- Agència Valenciana del Turisme i l'Ajuntament de Cortes de Pallás, com a instrument idoni d'articulació de les condicions en les quals es realitzarà la col·laboració de les actuacions descrites.  
Pel que s'ha exposat, les parts es reconeixen capacitat legal suficient per a aquest acte, i en la representació que ostenten, lliurement i espontàniament,  
  
  
ACORDEN  
  
Primer. L- Agència Valenciana del Turisme es compromet a prestar la seua col·laboració a l'Ajuntament de Cortes de Pallás, en el desenvolupament del Programa de la Xarxa Tourist Info, i cooperarà a l'establiment d'una Oficina d'Informació Turística que s'anomenarà «Tourist Info Cortes de Pallás-Venta Gaeta», emplaçada a Cortes de Pallás, que quedarà integrada en la Xarxa Tourist Info de la Generalitat. Aquest programa té com a finalitat oferir un ampli servei d'informació de l'oferta turística del municipi de Cortes de Pallás, com també del conjunt de productes turístics de la Comunitat Valenciana.  
A aquest efecte, l'Ajuntament facilitarà la instal·lació de l'Oficina d'Informació Turística en un local que tinga les condicions adequades per a això, i fins i tot haurà de suportar a càrrec seu, si escau, els costos d'adaptació del local, d'acord amb el que estableix el punt 1 del document que com a annex s'adjunta al present conveni.  
  
Segon. La col·laboració a prestar per l'Agència Valenciana del Turisme, derivada d'aquest conveni, es refereix a l'oficina «Tourist Info Cortes de Pallás-Venta Gaeta», emplaçada a l'esmentat municipi, Venta Gaeta, Pl. Sierra Martes, 1,  
No obstant això, l'objecte del conveni podrà ser ampliat a altres oficines d'informació turística o punts d'informació temporal municipals, sempre que hi haja acord exprés i escrit entre ambdues parts, mitjançant acords annexos de desenvolupament del present conveni.  
  
Tercer. La col·laboració a prestar per l- Agència Valenciana del Turisme es fonamenta, no només respecte d'una infraestructura merament material, sinó també en dotar l'oficina «Tourist Info Cortes de Pallás-Venta Gaeta», objecte del present conveni, de les tecnologies adequades per al desenvolupament efectiu de les bases de dades turístiques, en col·laboració amb l'Agència Valenciana del Turisme, l'accés efectiu als sistemes d'informació de l'Agència Valenciana del Turisme, l'intercanvi i la comunicació en les seues respectives funcions entre les diferents oficines de la Xarxa Tourist Info, com també en la formació del personal tècnic i informador.  
En concret l'Agència Valenciana del Turisme, es compromet a prestar col·laboració i ajuda de la forma que a continuació es determina:  
  
A) Aportant, mitjançant la corresponent cessió d'ús, la imatge i la decoració íntegra de l'Oficina pel que fa a mobiliari, retolació, cartelleria, suports de material informatiu, material de promoció, i de la infraestructura informàtica.  
Per a dur a terme l'esmentada cessió es formalitzarà l'acte jurídic tal com preveuen els articles 90 i següents de la Llei 14/2003, de 10 d'abril, de patrimoni de la Generalitat, amb l'informe previ del departament del qual depenen els béns, i valoració d'aquests.  
La mencionada imatge en el seu conjunt respon al criteri homologat de la «Xarxa d'Oficines d'Informació Turística de la Generalitat-Tourist Info», segons figura en el document que, com a annex, s'incorpora al present conveni.  
El mobiliari, la decoració, la infraestructura informàtica i altres elements no consumibles, objecte de la cessió d'ús a favor de l'Ajuntament de Cortes de Pallás, hauran de ser objecte d'inventari, i caldrà que s'atorgue una acta d'entrega a l'Ajuntament d'aquests elements.  
  
B) Posant a disposició de l'Oficina «Tourist Info Cortes de Pallás-Venta Gaeta, tant en suport informàtic com documental, les bases de dades i la informació turística de caràcter públic de què disposa l'Agència Valenciana del Turisme, no afectades per la Llei orgànica 15/1999, de 13 de desembre, de protecció de dades de caràcter personal.  
  
C) Possibilitant l'acció coordinada de l'Oficina «Tourist Info Cortes de Pallás-Venta Gaeta», amb la resta de les Oficines de la Xarxa Tourist Info de la Generalitat, mitjançant les visites periòdiques del coordinador designat per l- Agència Valenciana del Turisme per a aquests fins.  
D) Col·laborant en la determinació del perfil professional del personal que preste els seus serveis en l'esmentada oficina, i també en la formació i el reciclatge professional d'aquest, mitjançant l'impuls de cursos, convocatòries de borses de formació i altres accions. En aquest sentit l- Agència Valenciana del Turisme haurà d'estar present en les proves de selecció de personal de referència.  
E) Recolzant i millorant la qualitat dels suports informatius realitzats per l'Ajuntament de Cortes de Pallás per promocionar l'oferta turística local, mitjançant la coordinació i l'assessorament tècnic per a la realització de publicacions, material gràfic i audiovisual.  
F) Recolzant i millorant la gestió de la qualitat, com estratègia bàsica del servei que ofereixen les oficines «Tourist Info», i aportant les ferramentes i els procediments per a la millora contínua dels processos i l'aplicació de criteris d'excel·lència en l'atenció a les persones turistes de Cortes de Pallás.  
Per a això, l- Agència Valenciana del Turisme posarà a disposició de l'oficina objecte del present conveni els procediments de qualitat, les ferramentes estadístiques i els estudis de satisfacció de la Xarxa Tourist Info.  
Les obligacions econòmiques que assumeix l'Agència Valenciana del Turisme, derivades del compliment del que es disposa en aquest conveni, ascendeixen a la quantitat màxima de 8.800,00 euros (vuit mil vuit-cents euros), IVA inclòs, a càrrec del Programa 23, Subprograma 237, «Adequació i millora de la xarxa Tourist Info» «Xarxa OIT's», dels Pressupostos de l'Agència Valenciana del Turisme per a 2017, quantitat que es desglossa com segueix: fins a un màxim de 8.000,00 euros (vuit mil euros), IVA inclòs, a càrrec del capítol VI del Programa 23, Subprograma 237, «Adequació i millora de la xarxa Tourist Info» «Xarxa OIT's», dels Pressupostos de l'Agència Valenciana del Turisme per a 2017, i fins a un màxim de 800,00 euros (vuit-cents euros), IVA inclòs, a càrrec del capítol II del Programa 23, Subprograma 237, «Adequació i millora de la xarxa Tourist Info» «Xarxa OIT's», dels Pressupostos de l'Agència Valenciana del Turisme per a 2017, aplicant-se para tot açò el que preveu la normativa en matèria de contractes del sector públic.  
L'esmentada col·laboració s'emmarca dins de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i compleix els requisits previstos en aquesta, en el sentit que l'adquisició se sotmet a la normativa de contractació de les administracions públiques i s'ha autoritzat la despesa per a aquesta finalitat; així mateix, li és aplicable la Llei 38/2003, general de subvencions i el seu Reglament aprovat per Reial decret 887/2006.  
Els conceptes de despesa que l'Agència Valenciana del Turisme assumirà de forma directa, mitjançant factures a nom seu, hauran de complir els requisits establits en el Reial decret 1619/2012, pel qual s'aprova el reglament que regula les obligacions de facturació (BOE 1 desembre de 2012), i correspondran als conceptes detallats d'imatge i decoració íntegra de l'Oficina pel que fa a mobiliari, retolació, cartelleria, suports de material informatiu, material de promoció, i infraestructura informàtica, fins als imports màxims indicats anteriorment.  
  
L'Ajuntament haurà de presentar a la finalització de les actuacions i, en tot cas, abans del 15 de desembre de 2017, una memòria abreujada, on s'expliquen les circumstàncies més significatives en relació amb l'execució del projecte: si han sigut necessàries obres addicionals d'adequació del local, costos d'adaptació del local que han sigut a càrrec de l'Ajuntament), acompanyades, si és el cas, d'un reportatge fotogràfic.  
  
G) L'Agència Valenciana del Turisme publicarà el text íntegre del conveni, una vegada subscrit, tal com estableix l'article 9.1.c de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
  
Quart. Per altra banda, l'Ajuntament de Cortes de Pallás, al integrar-se a la Xarxa Tourist Info, es compromet a:  
A) Sostindre econòmicament i materialment l'esmentada Oficina «Tourist Info Cortes de Pallás-Venta Gaeta», i afrontar la totalitat de despeses corrents i del personal necessari per a l'adequat funcionament de l'Oficina.  
B) Procurar, en tot moment la qualitat en la prestació dels serveis per part de l'Oficina, amb un horari de funcionament i atenció al públic de caràcter flexible i perfectament adaptat al que, amb caràcter general, està establert pel conjunt de la Xarxa d'Oficines d'Informació Turística de la Generalitat.  
C) Disposar de personal al capdavant de l'Oficina Tourist Info Cortes de Pallás-Venta Gaeta, amb un perfil professional adequat i amb l'estabilitat laboral suficient per donar continuïtat a les diverses tasques que es fan a l'Oficina Tourist Info Cortes de Pallás-Venta Gaeta, tot això respectant l'autonomia de l'Ajuntament en la seua política de contractació de personal.  
D) Concedir tots els permisos escaients al personal de l'Oficina Tourist Info per poder assistir als diferents cursos de formació i reciclatge que programe l'Agència Valenciana del Turisme.  
E) Mantenir la imatge de l'Oficina «Tourist Info Cortes de Pallás-Venta Gaeta», d'acord amb la resta de la Xarxa Tourist Info de la Generalitat. S'entén comprés en el concepte d'imatge, els elements decoratius, els uniformes del personal, el material d'informació, els rètols, etc. L'Ajuntament haurà de comunicar a l- Agència Valenciana del Turisme qualsevol deteriorament o menyscabament que es produïsca en el mobiliari i altre material subministrat per l'Agència Valenciana del Turisme. Haurà de ser objecte de consulta, també amb l- Agència Valenciana del Turisme qualsevol material o suport d'informació o publicitat que haja de ser distribuït en l'esmentada Oficina de Turisme.  
  
F) Consultar igualment amb l'Agència Valenciana del Turisme, i comptar amb el seu corresponent vist i plau, per a la instal·lació, utilització i manteniment de qualsevol altra base de dades distinta o eina informàtica que la substituïsca, independentment de l'àmbit territorial que comprenga, i que requerisca l'ús dels equips informàtics cedits per l'Agència.  
G) Tenir a disposició de les persones turistes que visiten el municipi de Cortes de Pallás informació de totes les destinacions de la Comunitat Valenciana i col·laborar amb l'Agència Valenciana del Turisme en el manteniment dels sistemes d'informació turística, entesos com a bases de dades de la Xarxa Tourist Info, Portal turístic i xarxes socials turístiques de la Comunitat Valenciana, entre altres.  
Només es prestarà informació sobre l'oferta degudament legalitzada conforme a la normativa vigent.  
H) Facilitar les accions necessàries per a la senyalització d'accés de l'Oficina «Tourist Info Cortes de Pallás-Venta Gaeta».  
I) Participar en els objectius de qualitat de la Xarxa Tourit Info, de forma singular mitjançant el seguiment dels estàndards, eines i procediments definits per l'Agència Valenciana del Turisme per a la Xarxa Tourist Info, tant per a l'atenció postvenda presencial com per a la remota.  
  
J) Participar activament en els sistemes de recollida i intercanvi d'informació estadística de la Xarxa Tourist Info, estudis sobre aquesta matèria promoguts per l'Agència Valenciana del Turisme, avaluació del servei a través d'enquestes, visites presencials, etc.  
K) Designar representant ordinari en l'òrgan de seguiment mixt previst en la clàusula cinquena d'aquest conveni.  
L) L'Ajuntament publicarà el text íntegre del conveni, una vegada subscrit, en la web de l'Ajuntament, segons el que disposen els articles 9.1.c i 10.3 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
  
  
Cinqué. Es crea una comissió de seguiment d'aquest conveni, amb les funcions següents:  
- Supervisar l'execució del conveni, així com adoptar les decisions i dictar les instruccions necessàries a fi d'assegurar la correcta realització de les activitats convingudes, incloent-hi a aquest efecte la solució, en primera instància, de les controvèrsies d'interpretació i compliment que puguen plantejar-se respecte del conveni subscrit.  
  
- Informar les parts dels retards i incidències que es puguen presentar durant l'execució del conveni, així com, si és el cas, proposar les corresponents actualitzacions o modificacions en les anualitats derivades del retard.  
- Emetre un informe o valoració final sobre el grau de compliment dels objectius consignats en el conveni subscrit en el qual expressament haurà de fer-se menció de la comprovació de la circumstància que la suma de les aportacions que realitzen els distints subjectes en cap cas no sobrepassa el cost de l'activitat a finançar, ni el seu valor de mercat.  
  
La comissió de seguiment estarà constituïda de forma paritària per quatre representants, nomenats per ambdues parts de comú acord, que presidirà la persona designada pel president de l'Agència Valenciana del Turisme, que també nomenarà el secretari de la comissió.  
  
En la designació dels representants de la Generalitat es procurarà la presència equilibrada de dones i homes, en aplicació d'allò que preveu el II Pla d'igualtat de dones i homes de l'Administració de la Generalitat, aprovat per Acord de 10 de març de 2017, del Consell.  
  
La Comissió de seguiment es reunirà almenys una vegada a l'any i sempre que ho sol·licite qualsevol de les parts.  
Els informes i actes de seguiment s'elevaran a la Unitat o departament administratiu de l'Agència Valenciana del Turisme que gestiona la Xarxa Tourist Info i al Departament de turisme de l'Ajuntament de Cortes de Pallás.  
El seu funcionament i adopció d'acords es regularan pel que preveuen els articles 15 i següents de la Llei 40/2015, d'1 d'octubre, de règim jurídic del Sector Públic.  
  
Sisé. Aquest conveni produirà efectes des de la seua firma; això no obstant, es podran efectuar actuacions des de l'1 de gener de 2017.  
El termini de duració d'aquest conveni, de compliment obligatori des del dia de la firma, serà de quatre anys.  
  
D'acord amb el que disposa l'article 49. h) 2.ª de la Llei 40/2015 de règim jurídic del sector públic, en qualsevol moment, abans de la finalització del termini previst de quatre anys, els signants del conveni podran acordar unànimement la seua pròrroga per un període de fins a quatre anys addicionals o la seua extinció, sense que aqueixa pròrroga comporte obligació econòmica alguna per a l'Agència Valenciana del Turisme.  
El conveni també podrà modificar-se o resoldre's per acord d'ambdós parts, o a instància de l'Agència Valenciana del Turisme per incompliment, per part de l'Ajuntament, de les estipulacions previstes en aquest. En tot cas, les parts es comprometen a acabar aquelles activitats que es troben en curs, que es finalitzaran en la forma acordada per la comissió de seguiment.  
  
Seté. La resolució de les qüestions litigioses que puguen sorgir respecte a aquest conveni se sotmetrà a la jurisdicció contenciosa administrativa.  
Les parts compareixents, en la representació que cadascuna ostenta, una vegada llegit el present document, i en prova de conformitat amb el contingut íntegre, el subscriuen i signen, per duplicat exemplar, en el lloc i data al principi indicats.  
  
El president de l'Agència Valenciana del Turisme: Francesc Colomer Sànchez  
L'alcalde president de l'Ajuntament de Cortes de Pallás: Fernando Navarro Pardo  
  
  
ANNEX  
  
1. Ubicació i espai  
La ubicació de l'oficina tindrà en compte els aforaments de trànsit de visitants, així com els punts d'alta concentració de públic. L'oficina tindrà com a mínim 50 m² per a ús públic, lavabos i un magatzem de 10 m². Els accessos per al públic han d'estar lliures de barreres arquitectòniques. Així mateix, l'estructura arquitectònica, tant interna com externa, del local designat per l'Ajuntament, ha d'estar en perfectes condicions per a la seua immediata ocupació, no assumint l'Agència Valenciana del Turisme, en virtut d'aquest conveni, cap despesa derivada de la rehabilitació, remodelació o millora d'aquest.  
  
2. Imatge corporativa externa de l'oficina.  
  
Serà competència de l- Agència Valenciana del Turisme pel que fa a elements homogenis, i es deixarà un espai per a la retolació pròpia del municipi.  
  
3. Senyalització interna i espai d'informació.  
3.1. Senyalització interna:  
Tauler/anunci intern, el disseny del qual és competència de l'Agència Valenciana del Turisme, com a element homogeni de la Xarxa d'Oficines d'Informació Turística.  
3.2. Espai d'informació:  
En els espais d'atenció i acollida o recepció del visitant, s'instal·laran suports que permeten la difusió de l'oferta turística del municipi i de la resta de la Comunitat, diferenciant 3 tipus d'informació:  
- Material editat per l'Agència Valenciana del Turisme referit al conjunt de la Comunitat Valenciana.  
- Material editat per l'Ajuntament i/o altres entitats locals que tinguen, com a objectiu, difondre l'oferta turística del municipi i de la zona.  
- Material editat per les empreses privades que aporten informació sobre ofertes concretes d'interés per als visitants.  
  
4. Uniformes del personal  
Serà un element homogeni en el conjunt de la xarxa.  
  
5. Decoració general  
Contindrà imatges generals de la Comunitat Valenciana i específiques del municipi en qüestió.  
  
6. Acta d'entrega; estat de l'oficina.  
Es realitzarà un inventari del material que conté l'oficina, com també l'alçament d'una acta d'entrega del dit material.  
  
7. Horaris d'assistència al públic  
Estiu (de l'1 de juliol a l'1 d'octubre)\*:  
De dilluns a dissabte, de 10.00 a 14.00 i de 17.00 a 20.00 hores.  
Diumenge, de 10.00 a 14.00 i de 16.00 a 18.30 hores. Aquest horari regirà també en Setmana Santa/Pasqua.  
Hivern\*:  
De dilluns a divendres, de 10.00 a 14.00 i de les 16.00 a 18.30 hores.  
Dissabte i diumenge, de 10.00 a 14.00 hores.  
  
(\*) Sense perjudici que l'Ajuntament de Cortes de Pallás programe horaris especials a causa de les temporades punta de recepció de visitants o justifique la disposició d'un horari més reduït, en atenció a la plantilla de l'Oficina, o a fluxos turístics, entre altres raons tècniques.